આ પ્રસંગે સેબીના ચેરમેન યુ.કે. સિંહાએ જણાવ્‍યું હતું કે, ડબલ ડિજીટનો વિકાસ દર હાંસલ કરવા માટે શ્રેષ્‍ઠ ફાયનાન્‍સિયલ સર્વિસીઝ હોવી જરૂરી છે. આ માટે ભારતના કોર્પોરેટ જગતે મૂડી રોકાણ વધારવું પડશે. જ્‍યારે ઇરડાના ચેરમેન ટી.એસ. વિજયને વીમા ઉદ્યોગ ક્ષેત્ર સંદર્ભે જણાવ્‍યું હતું કે, આજે દેશભરમાં વાર્ષિક ચાર લાખ કરોડ રૂપિયાનું પ્રીમીયમ આવે છે, જેમાંથી ૭,૩૦૦ કરોડ રૂપિયા વિદેશોમાં રિઇન્‍સોરન્‍સ કરવા પડે છે. આ ઇન્‍ટરનેશનલ ફાયનાન્‍સિયલ સર્વિસીઝ સેન્‍ટર દ્વારા આ સુવિધા દેશમાં જ ઉપલબ્‍ધ થશે. તેમણે આ સેન્‍ટર સાર્ક દેશો માટે પણ રીઇન્‍સ્‍યુરન્‍સ હબ બનશે તેવી આશા વ્‍યક્‍ત કરી હતી.